Komission asetus (EY) N:o 2205/2002, annettu 12 päivänä joulukuuta 2002, syrjäisimpien alueiden alustavien hankintataseiden ja yhteisön tukien vahvistamisesta neuvoston asetusten (EY) N:o 1452/2001, (EY) N:o 1453/2001 ja (EY) N:o 1454/2001 mukaisesti annetun komission asetuksen (EY) N:o 21/2002 muuttamisesta ja oikaisemisesta



Virallinen lehti nro L 337 , 13/12/2002 s. 0015 - 0018



Komission asetus (EY) N:o 2205/2002, annettu 12 päivänä joulukuuta 2002, syrjäisimpien alueiden alustavien hankintataseiden ja yhteisön tukien vahvistamisesta neuvoston asetusten (EY) N:o 1452/2001, (EY) N:o 1453/2001 ja (EY) N:o 1454/2001 mukaisesti annetun komission asetuksen (EY) N:o 21/2002 muuttamisesta ja oikaisemisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjä maataloustuotteita koskevista erityistoimenpiteistä Ranskan merentakaisten departementtien hyväksi, direktiivin 72/462/ETY muuttamisesta ja asetusten (ETY) N:o 525/77 ja (ETY) N:o 3763/91 (Poseidom) kumoamisesta 28 päivänä kesäkuuta 2001 annetun neuvoston asetuksen (EY) N:o 1452/2001(1) ja erityisesti sen 3 artiklan 6 kohdan, ottaa huomioon tiettyjä maataloustuotteita koskevista erityistoimenpiteistä Azorien ja Madeiran hyväksi ja asetuksen (ETY) N:o 1600/92 kumoamisesta (Poseima) 28 päivänä kesäkuuta 2001 annetun neuvoston asetuksen (EY) N:o 1453/2001(2) ja erityisesti sen 3 artiklan 6 kohdan, ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi ja asetuksen (ETY) N:o 1601/92 kumoamisesta (Poseican) 28 päivänä kesäkuuta 2001 annetun neuvoston asetuksen (EY) N:o 1454/2001(3), sellaisena kuin se on viimeksi muutettuna asetuksella (EY) N:o 1922/2002(4), ja erityisesti sen 3 artiklan 6 kohdan, sekä katsoo seuraavaa: (1) Komission asetuksessa (EY) N:o 21/2002(5), sellaisena kuin se on viimeksi muutettuna asetuksella (EY) N:o 2132/2002(6), vahvistetaan syrjäisimpien alueiden alustavat hankintataseet ja yhteisön tuet neuvoston asetusten (EY) N:o 1452/2001, (EY) N:o 1453/2001 ja (EY) N:o 1454/2001 mukaisesti. (2) Ranskan merentakaisten departementtien alustava kalenterivuotuinen hankintatase on siitosnautojen (CN-koodi ex 0102 10 ) osalta 400 eläintä vuodessa. Ranskan viranomaisten toimittamien tietojen arvioinnista on käynyt ilmi, etteivät myönnetyt määrät riitä kattamaan merentakaisten departementtien tarpeita. Määrää olisi lisättävä 50 eläimellä vuonna 2002. (3) Asetuksen (EY) N:o 21/2002 liitteessä II olevassa osassa 10 on syytä oikaista kesyjen sikaeläinten jäädytettyihin ruhoihin ja puoliruhoihin liittyvä tariffikoodi, koska sen on havaittu olevan virheellinen. (4) Kanariansaarten alustavassa kalenterivuotuisessa hankintataseessa vahvistetaan tuoreen/jäähdytetyn naudanlihan osalta 20000 tonnin vuotuinen määrä CN-koodiin 0201 kuuluvien tuotteiden osalta. Espanjan viranomaisten antamien tietojen arvioinnista on käynyt ilmi, etteivät näiden tuotteiden osalta myönnetyt määrät riitä kattamaan saarten suoran kulutuksen tarpeita vuonna 2002. Määrää olisi lisättävä 1000 eläimellä vuonna 2002. Tietojen tarkastelu on sitä vastoin osoittanut jäädytetyn naudanlihan osalta alikäyttöä. Alun perin tämä määrä vahvistettiin 16500 tonniksi vuodeksi 2002. Tätä määrää on näin ollen alennettava 1650 tonnilla. (5) Tässä asetuksessa säädetyt toimenpiteet ovat naudanlihan ja sianlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 21/2002 seuraavasti: 1) Korvataan liitteessä I oleva osa 6 tämän asetuksen liitteellä I. 2) Korvataan liitteessä II oleva osa 10 tämän asetuksen liitteellä II. 3) Korvataan liitteessä III oleva osa 8 tämän asetuksen liitteellä III. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Asetuksen ensimmäisen artiklan 1 ja 3 kohtaa sovelletaan 31 päivään joulukuuta 2002. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä joulukuuta 2002. Komission puolesta Franz Fischler Komission jäsen (1) EYVL L 198, 21.7.2001, s. 11. (2) EYVL L 198, 21.7.2001, s. 26. (3) EYVL L 198, 21.7.2001, s. 45. (4) EYVL L 293, 29.10.2002, s. 11. (5) EYVL L 8, 11.1.2002, s. 15. (6) EYVL L 325, 30.11.2002, s. 21. LIITE I "Osa 6: Naudanliha-ala Alustava hankintatase ja yhteisön tuki yhteisön tuotteiden hankintaan kalenterivuonna 2002 >TAULUKON PAIKKA>" LIITE II "Osa - 10: Sianliha-ala Alustava hankintatase ja yhteisön tuki yhteisön tuotteiden hankintaan kalenterivuosittain MADEIRA >TAULUKON PAIKKA> HUOM: Tuotekoodit ja alahuomautukset määritellään komission asetuksessa (ETY) N:o 3846/87 (EYVL L 366, 24.12.1987, s. 1). AZORIT >TAULUKON PAIKKA>" LIITE III "Osa 8: Naudanliha-ala Alustava hankintatase ja yhteisön tuki yhteisön tuotteiden hankintaan kalenterivuonna 2002 >TAULUKON PAIKKA> HUOM. Tuotekoodit ja alahuomautukset määritellään komission asetuksessa (ETY) N:o 3846/87 (EYVL L 366, 24.12.1987, s. 1), sellaisena kuin se on muutettuna."